चूँकि वह ज्योति किसी वस्तु की तो थी नहीं कि उस वस्तु की ज्योति कही जाय और किसी से सम्बंधित भी नहीं हो पायी थी कि उसके यथार्थतः नाम (शब्द) ‘आत्म’ के साथ उसको कहा जाय, साथ ही उस ज्योति में चेतनता पायी गयी। इसीलिए वह चेतन ज्योति भी कहलायी। वह चेतन-ज्योति किसी वस्तु की नहीं थी और बहुत प्रभावी महसूस हुई, साथ ही स्वतन्त्र अस्तित्व वाली दिखायी दी थी। जिस परमतत्त्वं (आत्मतत्त्वम्) रूप परमात्मा से उत्पन्न हुई थी, वह तो मात्र ‘आत्मतत्त्वम्’ रूपी शब्द रूप में अपनी गोपनीयता हेतु अज्ञान रूप अन्धकार का पर्दा डालकर छिपा रहता है। यही कारण है कि उसे अपने प्रयत्नों से कोई लाख-करोड़ उपाय करे, तब तक नहीं जान सकता है, जब तक कि परमात्मा स्वयं अपना अज्ञानान्धकार रूप पर्दा हटाकर अपने यथार्थतः ‘आत्मतत्त्वं’ रूप शब्दब्रह्म रूप परमब्रह्म परमेश्वर को तत्त्वज्ञान द्वारा ही जना-दिखा-मिला एवं पहचान न करा दे।